Source: http://skycov.sk/index.php?option=com_content&view=article&id=2080:2016-12-02-08-44-02&catid=161:doleiteoznamy&Itemid=226
Timestamp: 2019-09-17 20:36:26+00:00

Document:
Návrh VZN obce Skýcov č. 2/2016 o určovaní ulíc, verejných priestranstiev a číslovaní stavieb
Úvod Dôležité oznamy Návrh VZN obce Skýcov č. 2/2016 o určovaní ulíc, verejných priestranstiev a číslovaní stavieb
Piatok, 02 December 2016 09:44
o určovaní ulíc, verejných priestranstiev a číslovaní stavieb
Obecné zastupiteľstvo v Skýcove v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s ustanoveniami vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc, iných verejných priestranstiev a o číslovaní stavieb sa vydáva toto
Účelom tohto nariadenia je stanoviť pravidlá, podľa ktorých sa postupuje pri označovaní ulíc a iných verejných priestranstiev a číslovaní stavieb na území Obce Skýcov (ďalej len „obec“) pre ľahšiu a presnejšiu orientáciu v obci a pre správne vyjadrovanie bydliska, adresy, sídla, alebo umiestnenia určitého objektu alebo osoby
1. Ulica je súvislá komunikácia s priľahlými stavbami alebo pozemkami, určenými územným plánom na zastavanie. Ako ulica môže byť pomenovaná aj iná ako miestna komunikácia v prípade, že je to nevyhnutné v záujme jednoznačnej orientácie v obci.
2. Súpisné číslo sa určuje bytovej a nebytovej budove, ktorá je stavbou v zmysle § 43a ods. 2 zákona SNR č. 50/1976 Zb. o územnom plánovaní a stavebnom poriadku v znení neskorších predpisov, na žiadosť stavebníka alebo vlastníka s náležitosťami podľa § 6 ods. 1 vyhlášky MV SR č. 31/2003 Z. z. v znení neskorších predpisov. Súpisné číslo má evidenčný charakter.
3.Na účely orientácie na ulici sa budove určuje orientačné číslo (§ 5 ods. 1 vyhlášky MV SR č. 31/2003 Z. z. v znení neskorších predpisov
Zoznam existujúcich ulíc
Doterajšie zaužívané názvy ulíc ostávajú v platnosti bez zmien. V katastrálnom území obce Skýcov sa aktuálne používajú tieto názvy ulíc:
Družstevná, Konopniská, kpt. Nálepku, Mierová, M.R.Štefánika, Školská, Partizánska, Pod Vŕškami, Športová, Tabaková, Topoľčianska, Hlavná, Za humnami.
Zásady používania názvov ulíc v obci
1. Názvy ulíc sa píšu v štátnom jazyku v znení ako je uvedené v tomto VZN.
2. Pri písomnom vyjadrovaní umiestnenia, sídla alebo bydliska sa používa názov tak, ako je uvedený v Čl. 3 tohto nariadenia.
3. Pri písaní plnej adresy sa používa názov ulice v spojení so súpisným číslom lomene orientačným číslom budovy.
4. Nové názvy ulíc a iných verejných priestranstiev možno určovať a meniť iba nariadením, alebo zmenou, prípadne dodatkom k tomuto nariadeniu.
1. Stavebník je povinný písomne požiadať o určenie súpisného čísla bezodkladne, najneskôr do
jedného mesiaca od právoplatnosti kolaudačného rozhodnutia.
2. Písomná žiadosť o určenie súpisného čísla musí obsahovať všetky potrebné údaje a prílohy.
(Vzor žiadosti je prílohou č. 1)
1. Súpisné číslo sa určuje budove v lehote do 30 dní odo dňa doručenia úplnej žiadosti podľa poradia, v akom bola žiadosť obci doručená.
2. Ak obec vyhovie žiadosti o určenie súpisného čísla, rozhodne o žiadosti zápisom do registra adries a bezodkladne o tom písomne informuje žiadateľa s uvedením súpisného čísla a iných údajov podľa zákona a s uvedením informácie o tom, či bolo súpisné číslo určené stavbe bez kolaudačného rozhodnutia.
3. Ak obec nevyhovie žiadosti o určenie súpisného čísla, vydá rozhodnutie, ktoré doručí žiadateľovi.
4. Samostatné súpisné číslo nemožno prideliť :
c) tzv. „vstavbám“, ktoré vznikli takou stavebnou úpravou budovy, pri ktorej sa zachováva vonkajšie pôdorysné a výškové ohraničenie budovy,
d) podľa zváženia konkrétnej osoby drobným stavbám, ktoré majú doplnkovú funkciu pre hlavnú budovu (§ 139b ods.5 a 6 stavebného zákona),
f) časti budovy (t. j. objektom, ktoré podľa povahy a účelu ku konkrétnej stavbe patria a nemôžu byť oddelené bez toho, aby sa neznehodnotili samé, alebo aby sa ich oddelením neznehodnotila celá budova, napr. strechy, vchody, priečelia, schodištia, spoločné terasy, kotolne, vodovodné, kanalizačné, elektrické, telefónne a iné prípojky, a to aj vtedy, ak sú umiestnené mimo budovy).
5. Stavba, ktorej obec pridelila súpisné číslo, musí byť označená tabuľkou so súpisným číslom. Vyhotovenie tabuľky so súpisným číslom zabezpečí obec na vlastné náklady.
Zmena alebo zrušenie súpisného čísla stavbe
1. Žiadosť o zmenu alebo zrušenie súpisného čísla môže podať vlastník budovy.
2. Ak obec žiadosti o zmenu alebo zrušenie súpisného čísla vyhovie, rozhodne o žiadosti zápisom do registra adries a bezodkladne o tom písomne informuje žiadateľa s uvedením údajov podľa zákona a tiež uvedením pôvodného súpisného čísla.
3. Ak obec žiadosti o zmenu alebo zrušenie súpisného čísla nevyhovie, vydá o tom rozhodnutie.
4. Ak obec zmení alebo zruší súpisné číslo zápisom do registra adries z dôvodu zmeny územného plánu, názvu ulice alebo prečíslovania budov, oznámi to bezodkladne písomne vlastníkovi budovy.
5. Bez kolaudačného rozhodnutia možno určiť súpisné číslo aj stavbe, ktorá sa nekolauduje, t. j. stavbe pred uskutočnením ktorej sa vyžaduje iba ohlásenie stavebnému úradu a ak ide o stavbu, od kolaudácie ktorej stavebný úrad upustil.
6. Súpisné číslo sa určuje aj dočasnej stavbe. V takomto prípade je obec povinná sledovať lehotu, na ktorú bola stavba postavená a po jej uplynutí určené súpisné číslo zrušiť rozhodnutím.
7. Rozhodnutie o určení, zmene a zrušení súpisného čísla obec zasiela príslušnej správe katastra.
8. Nie je možné bez vážnych dôvodov vydať nové rozhodnutie alebo určiť nové súpisné číslo stavbe, ktorá má platné súpisné číslo určené v minulosti. V takomto prípade posiela obec na základe vyžiadania správe katastra informáciu z evidencie súpisných čísel podľa § 5 ods. 8 zákona o obecnom zriadení.
9. Rozhodnutie o určení čísla stavbe je právoplatné nasledujúci deň po jej vydaní.
10. Určiť, zmeniť alebo zrušiť súpisné číslo možno aj jedným rozhodnutím.
1. Evidencia súpisných čísiel sa vedie na evidenčných listoch.
2. Evidencia súpisných čísiel obsahuje údaje uvedené v rozhodnutí o určení, zmene alebo zrušení súpisného čísla a údaje o bytoch a nebytových priestoroch v jednotlivých domoch.
3. Obec poskytuje podľa § 5 ods.8 zákona o obecnom zriadení z obidvoch evidencií orgánom štátu údaje potrebné na úradné konanie alebo na vedenie ich evidencií a registrov.
Označovanie stavieb orientačnými tabuľami
1. Označovanie ulíc a iných verejných priestranstiev názvami zabezpečuje obec informačnými tabuľami na vlastné náklady. Vlastníci nehnuteľností (stavieb, budov, plotov, prípadne pozemkov) nachádzajúcich sa v katastrálnom území obce Skýcov sú povinní strpieť označenie názvov ulíc na svojich nehnuteľnostiach.
2. Vlastník je povinný pripevniť si na budovu a udržiavať tabuľku so súpisným a orientačným číslom. Tabuľky so súpisnými číslami a prípadne aj tabuľky s orientačnými číslami dáva vyhotoviť obec. Tabuľka so súpisným číslom sa vyhotovuje na náklady obce a stavebník ju obdrží bez náhrady. Vyhotovenie tabuľky s orientačným číslom uhrádza stavebník (vlastník). Pripevnenie a údržbu tabuľky so súpisným číslom a tabuľky s orientačným číslom zabezpečuje stavebník (vlastník) na vlastné náklady. Vlastník budovy je povinný mať označenú budovu tabuľkou so súpisným číslom a tabuľkou s orientačným číslom tak, aby boli dobre viditeľné z najbližšej komunikácie.
Určovanie orientačných čísel
1. Číslovanie orientačnými číslami je pomocným druhom číslovania, ktoré slúži na orientáciu v obci a na konkrétnej ulici.
2. Podmienkou zavedenia tohto druhu číslovania v obci je existencia ulíc a iných verejných priestranstiev, ktorým bol určený názov a ktoré sú týmto názvom označené.
Orientačné číslovanie vychádza z číslovania budov súpisnými číslami a úzko naň nadväzuje.
3. Orientačné číslovanie je pre každú ulicu samostatné a začína sa číslom 1.
Číslovanie začína budovou, ktorá má vstup z príslušnej ulice, pričom budovy v smere od začiatku obce na ľavej strane majú nepárne čísla a na pravej strane párne čísla jednotného číselného radu.
4. Umožňuje sa prideľovať orientačné čísla aj tzv. "prielukám" určeným na zastavanie, teda stavebným pozemkom, na ktorých ešte nie je postavená "samostatná stavba", a to v nadväznosti na koncepciu rozvoja jednotlivých oblastí života obce, pričom je nutné dodržať číslovanie orientačnými číslami podľa odseku 2. a 3. tohto článku.
5. V číselnom rade orientačných čísel sa nové orientačné číslo utvorí tak, že k najbližšiemu nižšiemu zo susedných orientačných čísel sa pridá veľké písmeno abecedy.
1. 1. Návrh VZN č.2/2016 vyvesený na úradnej tabuli obce a webovej stránke obce Skýcov dňa 2. decembra 2016
2. Toto Všeobecne záväzné nariadenie schválilo Obecné zastupiteľstvo v Skýcove dňa ......................... uznesením č. ..................
3. VZN č. ........./2016 nadobúda účinnosť dňa ......................
Meno, priezvisko, adresa žiadateľa (fyzická osoba)
Názov a sídlo organizácie + IČO (právnická osoba)
Ul. Školská 294
ŽIADOSŤ o určenie (zmenu, zrušenie) súpisného čísla, súpisného a orientačného čísla* v zmysle § 2c ods. 3 zákona č. 369/1990 Zb. o obecnom zriadení
Žiadam OcÚ v Skýcove o určenie súpisného čísla v zmysle § 2c ods. 3 zákona SNR č. 369/1990 Zb. o obecnom zriadení v znení neskorších predpisov, podľa vyhlášky MV SR č. 31/2003 Z. z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb, vyhlášky č. MV SR č. 141/2015 z 23.6.2015 a zákona č. 125/2015 o registri adries a o zmene a doplnení niektorých zákonov a vyhláška MV SR č. 142/2015 z 23.6.2015, ktorou sa vykonáva zákon č. 125/2015 Z. z. o registri adries a o zmene a doplnení niektorých zákonov
Budova (kód druhu stavby)................ ....................................................... (viď príloha žiadosti)
nachádza sa na ulici .....................................................................................................................
Termín dokončenia budovy: .......................................................................................................
Žiadam o určenie (zmenu, zrušenie)*: súpisného čísla ........................
orientačného čísla ........................
doklad o vlastníctve pozemku alebo doklad o inom práve k pozemku (výpis z listu vlastníctva)
geometrický plán so zameraním adresného bodu budovy
Žiadam o obstaranie tabuľky s orientačným číslom a súhlasím s úhradou nákladov na obstaranie tabuľky: Áno – Nie*
Súhlasím s použitím mojich osobných údajov pre úradné účely podľa zákona NR SR č. 122/2013 Z. z. o ochrane osobných údajov v platnom znení.
V Skýcove dňa ...............................
ŽIADOSŤ o vydanie rozhodnutia o určení (zmene alebo zrušení) súpisného čísla (súpisného a orientačného čísla)* v zmysle § 2c ods. 3 zákona č. 369/1990 Zb. o obecnom zriadení
Rozostavaná budova ( kód druhu stavby)................................................................ (viď príloha žiadosti)
nachádza sa na ulici ...................................................................................................................................
Termín dokončenia budovy: ......................................................................................................................
Žiadam o určenie (zmenu, zrušenie)*:
súpisného čísla .............................
orientačného čísla ..............................
z dôvodu a) prevodu vlastníctva k stavbe
b) pre účel poistenia stavby
a tento dôvod preukazujem dokladmi v prílohe žiadosti.
· výpis z listu vlastníctva na pozemok
· geometrický plán so zameraním adresného bodu budovy
Súhlasím s použitím mojich osobných údajov pre úradné účely podľa zákona NR SR č. 122/2013 Z. z. o ochrane osobných údajov.
V Skýcove dňa ............................. .........................................
PRILOHA ŽIADOSTI O URČENIE SÚPISNEHO ČÍSLA (SÚPISNÉHO A ORIENTAČNÉHO ČÍSLA)
Budova železníc a dráh
Budova pre správu a údržbu diaľnic a rýchlostných ciest
Budova letísk
Iná dopravná a telekomunikačná budova (budova prístavu, garáže, kryté parkovisko, budova na rádiové a televízne vysielanie a iné)
Budova lesného hospodárstva (horáreň, technická prevádzková stavba a iné)
Budova zdravotníckeho a sociálneho zariadenia
Budova ubytovacieho zariadenia
Budova pre kultúru a na verejnú zábavu (múzeum, knižnica a galéria)
Budova na vykonávanie náboženských aktivít, krematóriá a domy smútku
Budova technickej vybavenosti sídla (výmenníková stanica, budova na rozvod energií, čerpacia a prečerpávacia stanica, úpravňa vody, transformačná stanica a rozvodňa, budova vodojemu alebo čistiarne odpadových vôd a iné)
Budova pre šport a na rekreačné účely
Posledná úprava Sobota, 03 December 2016 05:46
chata_18

References: § 6
 § 43
 § 6
 Čl. 3
 § 5
 § 5
 § 2
 § 2
 § 2